joelniklaus/EU_Wikipedias huggingface dataset:
Νομοθετική Συνέλευση (Τόνγκα)

Η Νομοθετική Συνέλευση της Τόνγκα (στη γλώσσα Τόνγκα:Fale Alea)  είναι το μονοθάλαμο νομοθετικό σώμα της Τόνγκα. Η συνέλευση έχει 25 μέλη από τα τα οποία τα 17 μέλη εκλέγονται από την πλειοψηφία του λαού για πενταετή θητεία σε πολυεδρικές εκλογικές περιφέρειες μέσω του ενιαίου μη μεταβιβάσιμου συστήματος ψήφου. Υπάρχουν 8 μέλη που εκλέγονται από τους 33 κληρονομικούς ευγενείς της Τόνγκα. Η Συνέλευση ελέγχεται από τον πρόεδρο της Βουλής που εκλέγεται με την πλειοψηφία των εκλεγμένων μελών του Κοινοβουλίου και διορίζεται συνταγματικά από τον βασιλιά.

Ιστορία 
Μια Νομοθετική Συνέλευση που προέβλεπε την εκπροσώπηση των ευγενών και των απλών κατοίκων ιδρύθηκε το 1862 από τον βασιλιά Τζορτζ Τουπόου Α΄. 
Αυτό το σώμα συνεδρίαζε κάθε τέσσερα χρόνια και συνεχίστηκε στο Σύνταγμα του 1875.

Αρχικά η Νομοθετική Συνέλευση αποτελούνταν από όλους τους κατόχους ευγενών τίτλων, ισάριθμους λαϊκούς αντιπροσώπους, τους κυβερνήτες των Χααπάι και Βαβάου και τουλάχιστον τέσσερις Υπουργούς του Υπουργικού Συμβουλίου που επιλέγονταν από τον μονάρχη .  Η αύξηση του αριθμού των ευγενών από είκοσι σε τριάντα οδήγησε τη Συνέλευση να αυξηθεί σε 70 μέλη.  Οι τροπολογίες το 1914 σημείωσαν μείωση του μεγέθους της Συνέλευσης και των ετήσιων συνεδριάσεων. Διατηρήθηκε η αρχή της ίσης εκπροσώπησης ευγενών και κοινών. 

Τον Απρίλιο του 2010 η Νομοθετική Συνέλευση θέσπισε ένα πακέτο πολιτικών μεταρρυθμίσεων, αυξάνοντας τον αριθμό των εκπροσώπων του λαού από εννέα σε δεκαεπτά,  με δέκα έδρες για τον Τονγκατάπου, τρεις για το Βαβάου, δύο για το Χααπάι και μία για τον Niuas και Εουά. 

Η 100χρονη Βουλή της Τόνγκα καταστράφηκε από τον κυκλώνα Γκίτα, έναν τροπικό κυκλώνα κατηγορίας 4 που πέρασε από τη χώρα  στις 12 και 13 Φεβρουαρίου 2018.  Στη συνέχεια, το Κοινοβούλιο μετακόμισε στο συγκρότημα του Εθνικού Κέντρου της Τόνγκα στην Τοφόα. Τον Νοέμβριο του 2021 η κυβέρνηση της Τόνγκα ανακοίνωσε ότι ένα νέο κτίριο του κοινοβουλίου θα κατασκευαστεί στην προκυμαία της Νουκουαλόφα.

Εκλογικό σύστημα 
Το κοινοβούλιο έχει 17 εκλογικές περιφέρειες .

Πρόεδρος της Βουλής 
Η Νομοθετική Συνέλευση προεδρεύεται από Πρόεδρο, ο οποίος εκλέγεται από τους Βουλευτές στην πρώτη συνεδρίαση των εκλεγμένων μελών μετά τις γενικές εκλογές.  Πριν από το 2010, ο πρόεδρος διοριζόταν από τον μονάρχη. 

Ο πλήρης κατάλογος των προέδρων είναι παρακάτω:

Κοινοβουλευτικές θητείες της Νομοθετικής Συνέλευσης της Τόνγκα 
Μέχρι το 2010, η κυβέρνηση διοριζόταν από τον μονάρχη χωρίς αναφορά στο Κοινοβούλιο και δεν υπήρχαν πολιτικά κόμματα. Η τελευταία θητεία στο πλαίσιο του παλιού συστήματος ήταν η Νομοθετική Συνέλευση της Τόνγκα του 2008. Η πολιτική μεταρρύθμιση το 2010 είδε τον Πρωθυπουργό να εκλέγεται από το Κοινοβούλιο μεταξύ των μελών του, οδηγώντας σε υπεύθυνη κυβέρνηση.

Αξιωματούχοι 
Υπάλληλοι ( Kalae Pule Falealea 'o Tonga )

 Σιόνε Τεκιτέκι (2011–2012)
 Γκλόρια Πολέο (2012–σήμερα)

Δείτε επίσης 
 Πολιτική της Τόνγκα

Παραπομπές 

Πολιτική των Τόνγκα
Τονγκα
Σιδερένιος Θόλος (σύστημα αεράμυνας)

Ο Σιδερένιος Θόλος (, αγγ.: Iron Dome) είναι ένα κινητό σύστημα αεράμυνας παντός καιρού  που παρήχθη από την Rafael Advanced Defense Systems και την Israel Aerospace Industries .  Το σύστημα έχει σχεδιαστεί για να αναχαιτίζει και να καταστρέφει πυραύλους μικρού βεληνεκούς και βλήματα που εκτοξεύονται από αποστάσεις 4 έως 70 χιλιομέτρων μακριά και η τροχιά των οποίων θα τους οδηγούσε σε μια ισραηλινή κατοικημένη περιοχή.   Από το 2011 έως το 2021, οι ΗΠΑ συνεισέφεραν συνολικά 1,6 δισεκατομμύρια δολάρια στο αμυντικό σύστημα Σιδερένιος Θόλος,  μαζί με 1 δισεκατομμύριο δολάρια ΗΠΑ που ενέκρινε πό το Κογκρέσο το έτος 2022. 

Το σύστημα κηρύχθηκε επιχειρησιακό και αναπτύχθηκε αρχικά στις 27 Μαρτίου 2011 κοντά στην Μπερ Σεβά .  Στις 7 Απριλίου του 2011, αναχαίτισε με επιτυχία έναν πύραυλο που εκτοξεύτηκε από τη Γάζα για πρώτη φορά.  Στις 10 Μαρτίου του 2012, η εφημερίδα The Jerusalem Post ανέφερε ότι το σύστημα κατέρριψε το 90% των πυραύλων που εκτοξεύτηκαν από τη Γάζα και θα είχαν προσγειωθεί σε κατοικημένες περιοχές.  Στα τέλη του 2012 το Ισραήλ δήλωσε ότι σκεπτόταν να αυξήσει την εμβέλεια των αναχαιτίσεων του Σιδερένιου Θόλου, από το μέγιστα 70 χιλιόμετρα στα 250 χιλιόμετρα και να το κάνει πιο ευέλικτο ώστε να πραγματοποιεί αναχαίτιση πυραύλων που έρχονται από δύο κατευθύνσεις την ίδια στιγμή. 

Τον Νοέμβριο του 2012, επίσημες δηλώσεις ανέφεραν ότι είχε αναχαιτίσει πάνω από 400 πυραύλους.   Μέχρι τα τέλη Οκτωβρίου του 2014, το σύστημα είχε αναχαιτίσει περισσότερους από 1.200 πυραύλους. 

Εκτός από την επίγεια ανάπτυξή τους, το 2017 αναφέρθηκε ότι οι συστοιχίες του Σιδερένιου Θόλου θα αναπτύσσονταν στο μέλλον στη θάλασσα σε αντιαεροπορικές κορβέτες κλάσης Sa'ar 6, για να προστατεύουν πλατφόρμες φυσικού αερίου στην ανοικτή θάλασσα σε συνδυασμό με το πυραυλικό σύστημα Barak 8 του Ισραήλ.

Παραπομπές 

Στρατιωτικός εξοπλισμός
Σελίδες με μη επιθεωρημένες μεταφράσεις
Τορύνη

Η Τορύνη ή Τορώνη ήταν αρχαία Θεσπρωτική πόλη στην Αρχαία Ήπειρο. Ο Οκταβιανός Αύγουστος με τον στόλο του είχε προσαράξει έξω από την Τορύνη λίγο πριν την Ναυμαχία του Ακτίου, στο σημείο που διασταυρώνονταν οι όχθες του ποταμού Θύαμις με τα Σύβοτα Θεσπρωτίας. Η Τορύνη βρισκόταν στις ακτές του Ιονίου, στην τοποθεσία που βρίσκεται η σημερινή Πάργα.

Παραπομπές

Πηγές

Mogens Herman Hansen ,The Copenhagen Polis Centre for the Danish National Research Foundation (2005)
Richard Talbert, ed. (2000). Barrington Atlas of the Greek and Roman World. Princeton University Press. 
Foss, Michael (2014). The Search for Cleopatra. Michael O'Mara Books

Εγκαταλελειμμένοι οικισμοί στην Ελλάδα
Αχλαδερή Λέσβου

Για τον ομώνυμο οικισμό στην Εύβοια, δείτε: Αχλαδερή Εύβοιας

Η Αχλαδερή είναι οικισμός της Λέσβου. Δοικητικά υπάγεται στην τοπική κοινότητα Βασιλικών, της δημοτικής ενότητας (τέως δήμου) Πολιχνίτου, του δήμου  Δυτικής Λέσβου, της περιφερειακής ενότητας (τέως νομού) Λέσβου,  στην περιφέρεια Βορείου Αιγαίου, σύμφωνα με το πρόγραμμα Καλλικράτης, καθώς και των μεταβολών μετά από αυτό το πρόγραμμα.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μυτιλήνης του νομού Λέσβου, στο γεωγραφικό διαμέρισμα Νήσων Αιγαίου.

Γεωγραφία
Η Αχλαδερή είναι παράλιος οικισμός της κεντρικής Λέσβου. Βρίσκεται στον ανατολικό μυχό του κόλπου Καλλονής και στο ρέμα του Βαθύλακκου, πάνω στην επαρχιακή οδό Πολιχνίτου-Καλλονής και σε μέσο σταθμικό υψόμετρο 10. Απέχει 36 χλμ. περίπου Δ. ΒΔ. της Μυτιλήνης.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός εμφανίζεται διοικητικά το 1918 να προσαρτάται στην κοινότητα Βασιλικών της Λέσβου. Το 1928 καταργήθηκε για να επανασυσταθεί το 1961. Με το ΦΕΚ 244Α - 04/12/1997 αποσπάστηκε από την κοινότητα Βασιλικών και προσαρτήθηκε στον δήμο Πολιχνίτου. Με το ΦΕΚ 87Α - 07/06/2010 αποσπάστηκε από τον δήμο Πολιχνίτου και προσαρτήθηκε στον δήμο Λέσβου. Με το ΦΕΚ 43Α - 09/03/2019, αποσπάστηκε από τον δήμο Λέσβου και προσαρτήθηκε στον δήμο Δυτικής Λέσβου.

Αξιοθέατα και διατηρητέα
Ο αρχαιολογικός χώρος της αρχαίας Πύρρας, από τους σημαντικότερους της Λέσβου. Διακρίνονται λείψανα της πόλης-κράτους, η οποία καταστράφηκε από σεισμό το 231 π.Χ., σε ύψωμα και μέσα στη θάλασσα. 
Η παλαιοχριστιανική βασιλική του οικισμού. Έχει χαρακτηριστεί διατηρητέο μνημείο
Το μνημείο του αντισμήναρχου «Στέφανου Κουρέλια», νότια του οικισμού. Στις 25 Αυγούστου 2003, έχασε τη ζωή του εξαιτίας της πτώσης πυροσβεστικού αεροσκάφους,  στην προσπάθεια κατάσβεσης δασοπυρκαγιάς στο δάσος της Αχλαδερής
Οι πηγές και ο μικρός καταρράκτης «Πέσσα», νότια του οικισμού
Το εντυπωσιακό λιβάδι με τις παπαρούνες, έξω από τον οικισμό
Η παραλία του οικισμού

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
https://www.facebook.com/axladeri/

 Δήμος Δυτικής Λέσβου
Χωριά της Λέσβου
UK Singles Chart

Το UK Singles Chart (που τώρα τιτλοφορείται Official Singles Chart)  δημοσιεύεται από την Official Charts Company (OCC), για λογαριασμό της βρετανικής μουσικής βιομηχανίας, αναγράφοντας τα κορυφαία σε πωλήσεις τραγούδια στο Ηνωμένο Βασίλειο, με βάση τις φυσικές πωλήσεις, τα downloads καθώς και τις υπηρεσίες streaming . Το Official Chart, που μεταδίδεται στο BBC Radio 1 και το MTV (Official UK Top 40), αποτελεί τον πλέον αναγνωρισμένο επίσημο τρόπο μέτρησης τής δημοτικότητας των τραγουδιών και των άλμπουμ της μουσικής βιομηχανίας τού Ηνωμένου Βασιλείου, επειδή συγκεντρώνει τις πιο ολοκληρωμένες ερευνητικές μεθόδους τού είδους του αφού σήμερα ερευνά πάνω από 15.000 λιανοπωλητές και ψηφιακές υπηρεσίες καθημερινά, καταμετρώντας το 99,9% όλων των τραγουδιών που απηχούν στη Βρετανία όλη την εβδομάδα και πάνω από το 98% των άλμπουμ.  Οι κανόνες έχουν αλλάξει πολλές φορές καθώς η τεχνολογία αναπτύχθηκε, με πιο αξιοσημείωτη τη συμπερίληψη των ψηφιακών downloads το 2005 και των υπηρεσιών streaming τον Ιούλιο του 2014 

H ιστοσελίδα περιέχει το τσαρτ των 100 κορυφαίων τραγουδιών.  Ορισμένα μέσα ενημέρωσης αναφέρουν μόνο το Top 40 (όπως το BBC, με την εκπομπή στο Radio 1 να ακολουθεί το παράδειγμα τού αμερικανικού Top 40 του Casey Kasem στη δεκαετία του 1970) ή το Top 75 (όπως το περιοδικό Music Week) από τη λίστα. Η εβδομάδα των τσαρτ διαρκεί από τις 00:01 τής Παρασκευής έως τα μεσάνυχτα της Πέμπτης,  με τα περισσότερα φυσικά και ψηφιακά τραγούδια στο Ηνωμένο Βασίλειο να κυκλοφορούν τις Παρασκευές.

Το Top 40 chart δημοσιεύεται για πρώτη φορά την Παρασκευή το απόγευμα από το BBC Radio 1 ως The Official Chart, πριν αναρτηθεί το πλήρες Official Singles Chart Top 100 στον ιστότοπο της εταιρείας.  Μια αντίπαλη εκπομπή τσαρτ, το The Official Big Top 40, μεταδίδεται τα απογεύματα της Κυριακής στους σταθμούς Capital και Heart σε όλο το Ηνωμένο Βασίλειο. Το Official Big Top 40 βασίζεται μόνο σε δεδομένα της Apple, (streams από την υπηρεσία streaming Apple Music και downloads από τα iTunes) καθώς και στο ραδιοφωνικό airplay σε όλο το ραδιοφωνικό δίκτυο Global.

Το πρώτο νούμερο ένα στο UK Singles Chart ήταν το " Here in My Heart " του Al Martino για την εβδομάδα που έληξε στις 14 Νοεμβρίου 1952. Μέχρι και την εβδομάδα που έληξε στις 25 Αυγούστου 2022, από το UK Singles Chart πέρασαν 1399 διαφορετικές νούμερο ένα επιτυχίες. Το τρέχον νούμερο ένα είναι το " Afraid to Feel " των LF System .

Παραπομπές
Συμμετρικός πίνακας

Στην γραμμική άλγεβρα, ένας συμμετρικός πίνακας είναι κάθε τετραγωνικός πίνακας  που είναι ίσος με τον ανάστροφό του , . Δηλαδή, ένας πίνακας διαστάσεων  είναι συμμετρικός αν και μόνο αν  για κάθε .

Η γενική μορφή ενός συμμετρικού πίνακα διαστάσεων  για , είναι:

όπου με ίδιο χρώμα (εκτός του μαύρου) είναι τα στοιχεία που πρέπει να είναι ίσα μεταξύ τους σε έναν συμμετρικό πίνακα. Τα στοιχεία αυτά είναι συμμετρικά ως προς την κύρια διαγώνιο, εξού και το όνομα του συμμετρικός πίνακας.

Παραδείγματα  

 Παρακάτω δίνονται μερικοί συγκεκριμένοι συμμετρικοί πίνακες

 Κάθε διαγώνιος πίνακας είναι συμμετρικός. Ως διαγώνιοι ο ταυτοτικός πίνακας  και ο μηδενικός πίνακας  είναι συμμετρικός.
 Ένας μη-κατευθυνόμενος γράφος έχει συμμετρικό πίνακα γειτνίασης υπάρχει ακμή μεταξύ των κορυφών  και  αν και μόνο αν υπάρχει ακμή μεταξύ των κορυφών  και .
 Ο Εσσιανός πίνακας μίας συνάρτησης  με συνεχείς δεύτερες μερικούς παραγώγους, είναι συμμετρικός.

Ιδιότητες 

 Εξ'ορισμού, ο ανάστροφος πίνακας  ενός συμμετρικού πίνακα  είναι συμμετρικός, καθώς είναι ίσος με τον . 
 Το άθροισμα δύο συμμετρικών πινάκων ,  είναι συμμετρικός πίνακας, καθώς .
 Το βαθμωτός πολλαπλασιασμός ενός συμμετρικού πίνακα  και ενός στοιχείου  είναι συμμετρικός πίνακας, καθώς .
 Το φασματικό θεώρημα λέει ότι ένας πίνακας είναι ορθογώνια διαγωνοποιήσιμος αν και μόνο αν είναι συμμετρικός.
 Για κάθε πίνακα , ο πίνακας  είναι συμμετρικός, καθώς .
 Για κάθε πίνακα , ο πίνακας  είναι συμμετρικός, καθώς . Προκύπτει ότι κάθε πίνακας  μπορεί να γραφτεί ως  για συμμετρικό πίνακα  και αντισυμμετρικό πίνακα .
 Για κάθε πραγματικό συμμετρικό πίνακα , οι ιδιοτιμές του είναι πραγματικοί αριθμοί.

Δείτε επίσης 

 Αντισυμμετρικός πίνακας
 Αυτοπροσαρτηµένος πίνακας

Παραπομπές 

Γραμμική άλγεβρα
Γεωργικό Καρδίτσας

Το Γεωργικό είναι οικισμός της Θεσσαλίας στην Περιφερειακή Ενότητα Καρδίτσας.

Γεωγραφικά - ιστορικά στοιχεία 
Tο Γεωργικό βρίσκεται στον κάμπο της Καρδίτσας, σε απόσταση περίπου 7 χλμ. ΝΔ. από το κέντρο της πόλης και έχει υψόμετρο 135 μέτρα. Στα βορειαδυτικά του είναι η Μητρόπολη με τον ποταμό Γαβρά αναμεσά τους, νοτιοανατολικά η Κρύα Βρύση και νότια το Ξινονέρι. Οι κάτοικοι του χωριού ασχολούνται κυρίως με την γεωργία, το εμπόριο φρούτων και λαχανικών αλλά και οικοδομικές εργασίες. Ενοριακός ναός είναι ο Άγιος Νικόλαος (Μύρων). 

Σε λόφο, νοτιδυτικά του χωρίου, έχει εντοπιστεί "μέγας θολωτός μυκηναϊκός τάφος", γι' αυτό και η περιοχή έχει χαρακτηριστεί αρχαιολογικός. Τα ευρήματα που βρέθηκαν εκτίθενται στο Αρχαιολογικό Μουσείο Καρδίτσας.

Διοικητικά στοιχεία 
Αναφέρεται από την εποχή της Τουρκοκρατίας με την ονομασία Τσαούση και έτσι καταγράφηκε μετά την ένωση της Θεσσαλίας το 1883 στο ΦΕΚ 126Α - 02/04/1883 να προσαρτάται στο δήμο Καρδίτσης. Το 1912 με το ΦΕΚ 261Α - 31/08/1912 το όνομά του διορθώθηκε σε Τσιακούσι και το 1927 με το ΦΕΚ 306Α - 22/12/1927 μετονομάστηκε σε Γεωργικόν. Σύμφωνα με το πρόγραμμα Καλλικράτη και την τροποποίησή του Κλεισθένης Ι αποτελεί την κοινότητα Γεωργικού  που υπάγεται στη δημοτική ενότητα Μητρόπολης του δήμου Καρδίτσας. Σύμφωνα με την απογραφή του 2011 έχει 412 κατοίκους ενώ το 1981 και το 1991 είχε 532 και 544 αντίστοιχα.

Παραπομπές 

Χωριά του νομού Καρδίτσας
Δήμος Καρδίτσας
Αχλαδοχώρι Τρικάλων

Το Αχλαδοχώρι είναι χωριό και έδρα ομώνυμης τοπικής κοινότητας, της δημοτικής ενότητας και δήμου Φαρκαδόνας, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Τρικάλων του νομού Τρικάλων, στο γεωγραφικό διαμέρισμα Θεσσαλίας.  
Μέχρι το 1955 ο οικισμός ονομαζόταν Βόργιαννη.

Γεωγραφία
Το Αχλαδοχώρι είναι χωριό στο ανατολικό τμήμα του νομού Τρικάλων, κοντά στα όρια με τον νομό Λάρισας. Βρίσκεται στις ανατολικές παρυφές του υψώματος «Ορφανός» (632 μ.) των ορέων Ζάρκου και στις όχθες του ποταμού Νεοχωρίτη (παραπόταμου του Πηνειού), πάνω στην επαρχιακή οδό Κρήνης-Διασέλλου και λίγο βορειότερα της Φαρκαδόνας, σε μέσο σταθμικό υψόμετρο 135. Απέχει 31 χλμ. περίπου ΒΑ. των Τρικάλων. Η τοπική κοινότητα είναι χαρακτηρισμένη ως αγροτικός ημιορεινός οικισμός, με έκταση 13,741 χμ² (2011).

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1883 ως Βόργιαννη και προσαρτήθηκε στον δήμο Φαρκαδόνας του νομού Τρικ(κ)άλων. Το 1912 ορίστηκε έδρα της ομώνυμης κοινότητας και το 1955 μετονομάστηκε σε Αχλαδοχώρι. Με το ΦΕΚ 244Α – 04/12/1997 αποσπάστηκε από την κοινότητα Αχλαδοχωρίου και προσαρτήθηκε στον δήμο Φαρκαδόνας.

Αξιοθέατα και διατηρητέα
Η εκκλησία Κοίμησης της Θεοτόκου στη βόρεια είσοδο του οικισμού. Πρόκειται για βυζαντινό μνημείο με σταυρεπίστεγο κυρίως ναό και δύο μεταγενέστερες προσθήκες στη δυτική πλευρά. H ανέγερση του ναού τοποθετείται στις τελευταίες δεκαετίες του 13ου αιώνα. O ναός εσωτερικά είναι κατάγραφος με τοιχογραφίες μεταγενέστερες της ανοικοδόμησής του, οι οποίες είναι αρκετά αμαυρωμένες, ενώ πολλά τμήματά τους έχουν αποκολληθεί ή κινδυνεύουν να αποκολληθούν. Έχει χαρακτηριστεί διατηρητέο μνημείο.

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
Google Earth
eetaa.gr

Εξωτερικοί σύνδεσμοι
https://www.culture.gov.gr/el/service/SitePages/view.aspx?iID=1333

Χωριά του νομού Τρικάλων
Ραφαέλε Εσπόζιτο

Ο Ραφαέλε Εσπόζιτο (ιταλικά: Raffaele Esposito) ήταν Ιταλός σεφ και ιδιοκτήτης μιας ταβέρνας που ονομαζόταν Pizzeria di Pietro e basta così («Η πιτσαρία του Πιέτρο και αυτό είναι αρκετό») τον 19ο αιώνα, η οποία είχε ιδρυθεί το 1780 από τον Πιέτρο Κολίκιο. Ο Εσπόζιτο θεωρείται από ορισμένους ως ο πατέρας της σύγχρονης πίτσας.

Το 1889, η πίτσα δεν είχε γίνει ακόμη ένα δημοφιλές ή γνωστό πιάτο και συνήθως τρωγόταν από φτωχούς ανθρώπους ως ένας τρόπος για να χρησιμοποιήσουν διάφορα συστατικά που διαφορετικά θα πήγαιναν χαμένα. Εκείνη την εποχή, ο Εσπόζιτο θεωρούνταν ο κορυφαίος παρασκευαστής πίτσας στη Νάπολη.

Ως εκ τούτου, ζητήθηκε από τον Εσπόζιτο να ετοιμάσει μια πίτσα για τη Βασίλισσα Μαργαρίτα της Σαβοΐας, η οποία είχε ταξιδέψει στη Νάπολη με τον Βασιλιά Ουμβέρτος Α΄. Θεωρώντας την παραδοσιακή επικάλυψη σκόρδου ακατάλληλη για τον βασιλικό ουρανίσκο, ο Εσπόζιτο ετοίμασε αντίθετα τρεις διαφορετικές πίτσες, η τελευταία από τις οποίες χρησιμοποίησε έναν συνδυασμό τομάτας, μοτσαρέλας και βασιλικού για να μιμηθεί το κόκκινο, το λευκό και το πράσινο της σημαίας της Ιταλίας. Υποστηρίζεται από ορισμένες πηγές ότι αυτή ήταν η πρώτη φορά που φτιάχτηκε πίτσα με μοτσαρέλα.

Η βασίλισσα Μαργκερίτα, που δεν είχε φάει ποτέ ξανά πίτσα, απόλαυσε τόσο πολύ το πιάτο που έβαλε τον επικεφαλής της επιτραπέζιας υπηρεσίας να στείλει στον Εσπόζιτο ένα γράμμα για να επαινέσει τις πίτσες του, δηλώνοντας ότι «είναι νόστιμες». Ο Εσπόζιτο χρησιμοποίησε αυτή τη σύσταση για να προωθήσει με επιτυχία το εστιατόριό του, ονομάζοντας την πίτσα που απολάμβανε περισσότερο η βασίλισσα, «Πίτσα Μαργαρίτα». Ο θρύλος της πίτσας Μαργαρίτα θεωρείται ψεύτικη ιστορία, καθώς μια πίτσα φτιαγμένη με τις ίδιες επικαλύψεις ήταν ήδη παρούσα στη Νάπολη μεταξύ 1796 και 1810.

Έχει αναφερθεί ευρέως ότι αυτό το γεγονός έκανε την πίτσα να γίνει μόδα, από την οποία διατήρησε διαρκή δημοτικότητα. Λόγω των πειραμάτων του Εσπόζιτο με τα συστατικά και την παρουσίαση, και την επιτυχημένη προετοιμασία του πιάτου για τη βασίλισσα Μαργαρίτα, ορισμένοι προτείνουν ότι ο Εσπόζιτο ήταν ο πατέρας της σύγχρονης πίτσας. Το εστιατόριο του Εσπόζιτο εξακολουθεί να υπάρχει, αν και το όνομα έχει αλλάξει σε Pizzeria Brandi και το βασιλικό γράμμα που ευνοεί την πίτσα του Εσπόζιτο εκτίθεται στο εστιατόριο.

Παραπομπές 

Ιταλοί σεφ
Πίτσα
Σάιμον Πάλσιφερ

Articles with hCards
Ο Σάιμον Πάλσιφερ (αγγ.: Simon Edward Pulsifer) (γεν.: 11 Σεπτεμβρίου 1981) είναι Καναδός συνεισφέρων hτης Αγγλικής Βικιπαίδειας του οποίου η παραγωγική συμμετοχή τον έκανε "μικρή διασημότητα των μέσων ενημέρωσης".

Αγγλική Βικιπαίδεια 
Ο Πάλσιφερ ξεκίνησε της συνεισφορές του στην Αγγλική Βικιπαίδεια την 10 Δεκεμβρίου του 2001  με όνομα χρήστη SimonP, μόλις άκουσε για τον ιστότοπο από το περιοδικό The New York Times Magazine .  Το 2006, είπε ότι περνούσε πάνω από 40 ώρες την εβδομάδα στον ιστότοπο της Βικιπαίδειας.  Είναι διαχειριστής  και πρώην μέλος της Επιτροπής Διαιτησίας της Βικιπαίδειας. 

Η παραγωγικότητα του Πάλσιφερ στη Βικιπαίδεια τον έχει κάνει αντικείμενο ιστοριών ανθρώπινου ενδιαφέροντος στον τοπικό τύπο.    Μαζί με τον Τζίμι Γουέιλς εμφανίστηκε στην εκπομπή On Point στις 2 Αυγούστου του 2006.  Τον Δεκέμβρη του ίδιου χρόνου, το ετήσιο τεύχος " Πρόσωπο της Χρονιάς  του περιοδικού Time περιείχε ένα άρθρο για το Πάλσιφερ. Στις 6 Φεβρουαρίου του 2011 η εκτελεστική διευθύνουσα σύμβουλος του Ιδρύματος Wikimedia, Σου Γκάρντνερ, του απένειμε ένα βραβείο από την κοινότητα της Βικιπαίδειας, επειδή ήταν ένας από τους πιο παραγωγικούς συγγραφείς και συντάκτες της.

Προσωπική ζωή 
Ο Πάλσιφερ γεννήθηκε στο Χάλιφαξ και μεγάλωσε στην Οττάβα του Οντάριο. Έχει έναν αδελφό, τον Άντριου.  Τον Ιούνιο του 2000, αποφοίτησε από το Lisgar Collegiate Institute  και συνέχισε τις σπουδές του στην Ιστορία στο Πανεπιστήμιο του Τορόντο . 

Διαμένοντας στο Τορόντο (από το 2007), ζούσε στην Οττάβα για πολλά χρόνια. Έχει εργαστεί για τις πολιτικές εκστρατείες πολιτικών και στις δύο πόλεις — Πολ Ντεβάρ (Κέντρο της Οττάβα) και Ολίβια Τσόου (Τρίνιτι—Σπαντίνα ) — και ήταν ο διαχειριστής της βάσης δεδομένων για τον υποψήφιο δήμαρχο της Οττάβα, Άλεξ Μάντερ το 2006.

Παραπομπές

Εξωτερικοί σύνδεσμοι 

 Η σελίδα του Σάιμον Πάλσιφερ στη Βικιπαίδεια
Γουέιμουθ

Το Γουέιμουθ (αγγλ. Weymouth) είναι παραθαλάσσια πόλη στο Ντόρσετ, στις αγγλικές ακτές της Μάγχης. Βρίσκεται σε έναν προστατευμένο κόλπο στις εκβολές του ποταμού Γουέι (Wey), 11 χιλιόμετρα νότια του Ντόρτσεστερ και το 2018 είχε 53.068 κατοίκους. Είναι η τρίτη μεγαλύτερη πόλη του Ντόρσετ μετά το Μπόρνμουθ (Bournemouth) και το Πουλ (Poole).

Η ιστορία της σύγχρονης πόλης ξεκινά τον 12ο αιώνα, διαδραμάτισε δε ρόλο στην εξάπλωση της μαύρης πανώλης, τον εποικισμό της Αμερικής από τους Βρετανούς και την ανάπτυξη της αρχιτεκτονικής κατά την Γεωργιανή εποχή. Κατά τον Β΄ Παγκόσμιο Πόλεμο ήταν σημαντικό κέντρο από όπου αναχώρησαν στρατεύματα τα οποία αποβιβάστηκαν στη Νορμανδία το 1944.

Όντας παραθαλάσσιο θέρετρο, η οικονομία του εξαρτάται σε σημαντικό βαθμό από τον τουρισμό. Κύρια σημεία ενδιαφέροντος είναι το λιμάνι καθώς και η θέση του, στα μισά της διαδρομής κατά μήκος των Ακτών του Ντόρσετ και του Ανατολικού Ντέβον, Μνημείου Παγκόσμιας Κληρονομιάς, σημαντικού για τη γεωλογία και τις γεωμορφές του. Το λιμάνι του Γουέιμουθ, που κάποτε ήταν λιμάνι για τα πορθμεία της Μάγχης, φιλοξενεί σήμερα αλιευτικό στόλο καθώς και  σκάφη αναψυχής, ενώ στο παραπλήσιο λιμάνι του Πόρτλαντ βρίσκεται η Εθνική Ακαδημία Ιστιοπλοΐας Γουέιμουθ και Πόρτλαντ όπου διεξήχθησαν οι αγώνες ιστιοπλοΐας των Ολυμπιακών και Παραολυμπιακών Αγώνων του 2012.

To Γουέιμουθ έδωσε επίσης το όνομά του στην ομώνυμη πόλη της Μασαχουσέτης.

Παραπομπές

Εξωτερικοί σύνδεσμοι
 

Πόλεις της Αγγλίας
Πρωθυπουργός των Φίτζι

Ο πρωθυπουργός των Φίτζι είναι ο αρχηγός της κυβέρνησης της Δημοκρατίας των Φίτζι. Ο πρωθυπουργός διορίζεται από τον πρόεδρο σύμφωνα με τους όρους του Συντάγματος των Φίτζι του 2013. Ο πρωθυπουργός είναι ο επικεφαλής του υπουργικού συμβουλίου και διορίζει και παύει υπουργούς.

Περιγραφή του αξιώματος 
Ως πρώην βρετανική αποικία, τα Φίτζι έχουν υιοθετήσει σε μεγάλο βαθμό τα βρετανικά πολιτικά μοντέλα και ακολουθούν το σύστημα διακυβέρνησης του Γουέστμινστερ, ή του Υπουργικού Συμβουλίου, στο οποίο η εκτελεστική εξουσία είναι υπεύθυνη έναντι του νομοθετικού σώματος. Ο πρωθυπουργός διορίζεται από τον πρόεδρο, αλλά πρέπει να υποστηριχθεί ή τουλάχιστον να γίνει αποδεκτός από την πλειοψηφία στη Βουλή των Αντιπροσώπων (έχει πια καταργηθεί και αντικατασταθεί). Αν οποιαδήποτε στιγμή ο πρωθυπουργός χάσει την «εμπιστοσύνη» της Βουλής, πρέπει να παραιτηθεί, μαζί με όλο το υπουργικό συμβούλιο. Στην πράξη, αυτό συνήθως μειώνει τον διορισμό του πρωθυπουργού σε τυπικό χαρακτήρα, καθώς ο κοινοβουλευτικός αρχηγός του πλειοψηφικού πολιτικού κόμματος ή του συνασπισμού διορίζεται πάντα. Εάν, ωστόσο, δεν υπάρχει τέτοιο πλειοψηφικό κόμμα ή συνασπισμός, είτε λόγω εκλογικού κατακερματισμού είτε λόγω κομματικών ανακατατάξεων μετά από εκλογές, ο ρόλος του προέδρου γίνεται πολύ πιο σημαντικός. Ο πρόεδρος πρέπει να προσπαθήσει να βρει έναν υποψήφιο αποδεκτό για την πλειοψηφία στη Βουλή. Εάν δεν βρεθεί τέτοιος υποψήφιος, ο πρόεδρος πρέπει να διαλύσει το Κοινοβούλιο και να προκηρύξει πρόωρα εκλογές.

Ο πρωθυπουργός των Φίτζι είναι τεχνικά ο «πρώτος μεταξύ ίσων», του οποίου η ψήφος στις συνεδριάσεις του υπουργικού συμβουλίου δεν έχει μεγαλύτερη βαρύτητα από αυτή οποιουδήποτε άλλου υπουργού. Στην πράξη, ο πρωθυπουργός κυριαρχεί στην κυβέρνηση. Άλλοι υπουργοί διορίζονται από τον πρόεδρο, αλλά κατόπιν συμβουλής του πρωθυπουργού, και μπορεί να απολυθούν από αυτόν ανά πάσα στιγμή.

Ιστορία του αξιώματος 
O Ρατού Σερ Καμισέσε Μάρα διορίστηκε πρώτος πρωθυπουργός των Φίτζι στις 10 Οκτωβρίου 1970, όταν τα Φίτζι απέκτησαν την ανεξαρτησία τους από τη Βρετανία. Ο Μάρα υπηρέτησε προηγουμένως ως ο πρώτος και μοναδικός επικεφαλής υπουργός των Φίτζι, από τις 20 Σεπτεμβρίου 1967 (ενώ τα Φίτζι ήταν ακόμη βρετανική αποικία). Η πρώτη θητεία του Μάρα ως πρωθυπουργού διήρκεσε έως τις 13 Απριλίου 1987. Επέστρεψε στο αξίωμα για δεύτερη θητεία στις 5 Δεκεμβρίου 1987, υπηρετώντας μέχρι τις 2 Ιουνίου 1992. Από το 2014, ο Μάρα είναι ο μακροβιότερος πρωθυπουργός των Φίτζι.

Κατάλογος πρωθυπουργών (1970-σήμερα)

Παραπομπές 

Πρωθυπουργο
Τιτοϊσμός

Ο τιτοϊσμός είναι μία πολιτική φιλοσοφία που συνδέεται στενότερα με τον Γιόσιπ Μπροζ Τίτο και εφαρμόστηκε στη Γιουγκοσλαβία κατά την περίοδο του Ψυχρού Πολέμου. Χαρακτηρίζεται από ευρεία γιουγκοσλαβική ταυτότητα, εργατική αυτοδιαχείριση, πολιτικό διαχωρισμό από τη Σοβιετική Ένωση και ηγεσία στο Κίνημα των Αδεσμεύτων, όπως κι σχέσεις με τα φιλελεύθερα καθεστώτα των ΗΠΑ και της Δύσης. 

Ο Τίτο οδήγησε τους γιουγκοσλάβους κομμουνιστές παρτιζάνους κατά τη διάρκεια του Δευτέρου Παγκοσμίου Πολέμου στη Γιουγκοσλαβία. Μετά τον πόλεμο δημιουργήθηκαν εντάσεις μεταξύ Σοβιετικής Ένωσης και Γιουγκοσλαβίας. Αν και αυτά τα ζητήματα μειώθηκαν με την πάροδο του χρόνου, η Γιουγκοσλαβία παρέμεινε ανεξάρτητη στη σκέψη και την πολιτική. Ο Τίτο οδήγησε τη Γιουγκοσλαβία μέχρι το θάνατό του το 1980.

Σήμερα ο όρος τιτοϊσμός χρησιμοποιείται μερικές φορές για να αναφερθεί στη Yugo-nostalgia, μία λαχτάρα για επανίδρυση ή αναβίωση του γιουγκοσλαβισμού ή της Γιουγκοσλαβίας από τους πολίτες των διαδόχων κρατών της Γιουγκοσλαβίας.
Κύπελλο Ελλάδος ποδοσφαίρου ανδρών 2022-23

Το Κύπελλο Ελλάδας 2022–23 αποτελεί την 81η διοργάνωση του θεσμού. Συμμετέχουν οι ομάδες των 2 επαγγελματικών κατηγοριών, της Σούπερ Λιγκ 1 και της Σούπερ Λιγκ 2, καθώς και οι κυπελλούχοι των τοπικών ΕΠΣ. Η διοργάνωση ξεκίνησε στις 31 Αυγούστου 2022 με την Α' φάση στην οποία συμμετείχαν οι κυπελλούχοι των τοπικών ΕΠΣ, ενώ είναι προγραμματισμένη να ολοκληρωθεί με την διεξαγωγή του τελικού τον Μάιο του 2023.

Ο κυπελλούχος εξασφαλίζει την πρόκριση στον τρίτο προκριματικό γύρο του UEFA Europa League.

1η και 2η φάση 
Στις δυο πρώτες φάσεις της διοργάνωσης συμμετείχαν οι νικητές των διοργανώσεων κυπέλλου των τοπικών ΕΠΣ, εκτός της κυπελλούχου ΕΠΣ Πειραιά, Ελλάς Ποντίων η οποία δεν δήλωσε συμμετοχή.

Οι αγώνες πραγματοποιήθηκαν στις 31 Αυγούστου, 1 και 2 Σεπτεμβρίου.

Πηγή: ΕΠΟ

Πηγή: ΕΠΟ

3η και 4η Φάση 
Στην τρίτη και στην τέταρτη φάση της διοργάνωσης συμμετείχαν οι ομάδες της Σούπερ Λιγκ 2, καθώς και οι νικητές της δεύτερης φάσης (κυπελλούχοι των τοπικών ΕΠΣ).

Οι αγώνες πραγματοποιήθηκαν στις 28 Σεπτεμβρίου, 2 και 5 Οκτωβρίου.

Πηγή: ΕΠΟ

Οι αγώνες πραγματοποιήθηκαν στις 8, 9 και 12 Οκτωβρίου.

Πηγή: ΕΠΟ

5η Φάση
Στην πέμπτη φάση της διοργάνωσης συμμετείχαν οι 10 από τις 14 ομάδες της Σούπερ Λιγκ 1, με εξαίρεση τις τέσσερις πρώτες ομάδες της περσινής περιόδου οι οποίες πήραν τα ευρωπαϊκά εισιτήρια (Άρης, Ολυμπιακός, Παναθηναϊκός και ΠΑΟΚ).

Οι αγώνες πραγματοποιήθηκαν στις 18, 19 και 20 Οκτωβρίου.

Πηγή: ΕΠΟ

6η Φάση (Φάση των 16)
Στην 6η φάση της διοργάνωσης θα συμμετάσχουν οι 12 προκριθείσες ομάδες της 5ης φάσης, καθώς και οι 4 πρώτες ομάδες της της περσινής Σούπερ Λιγκ. Η 6η φάση θα πραγματοποιηθεί σε 2 αγωνιστικές, με την πρώτη να είναι προγραμματισμένη να διεξαχθεί στις 15 και 16 Δεκεμβρίου, ενώ η δεύτερη στις 10 έως 12 Ιανουαρίου.

Πηγή: ΕΠΟ

Προημιτελικοί 
Οι προημιτελικοί θα διεξαχθούν στις 17-19 Ιανουαρίου και οι επαναληπτικοί στις 24-26 του ίδιου μήνα.

Ημιτελικοί 
Οι ημιτελικοί θα διεξαχθούν στις 7-9 Φεβρουαρίου και οι επαναληπτικοί στο διάστημα 28 Φεβρουαρίου εως 2 Μαρτίου.

Παραπομπές

Κύπελλο Ελλάδας (ποδόσφαιρο ανδρών)
Εγχώρια ποδοσφαιρικά κύπελλα 2022-2023
Antoniotto Usodimare (αντιτορπιλικό)

Το Antoniotto Usodimare ήταν ένα από τα δώδεκα αντιτορπιλικά κλάσης Navigatori που ναυπηγήθηκαν για το Ιταλικό Βασιλικό Ναυτικό (Regia Marina) στα τέλη της δεκαετίας του 1920. Ολοκληρώθηκε το 1929 και είχε δράση στον Β΄ Παγκόσμιο Πόλεμο.

Περιγραφή

Τα αντιτορπιλικά της κλάσης Navigatori ναυπηγήθηκαν ως αντιστάθμισμα στα μεγάλα γαλλικά αντιτορπιλικά των κλάσεων Jaguar και Guépard. Είχαν ολικό μήκος 107,3 m, πλάτος 10,2 m και μέσο βύθισμα 3,5 m. Είχαν εκτόπισμα 1930 t (1900 LT) με κανονικό φορτίο και 2621 t (2580 LT) με πλήρες. Το πλήρωμά τους την περίοδο του πολέμου αποτελούνταν από 222–225 αξιωματικούς και ναύτες.

Το σύστημα πρόωσης παρείχε ισχύ έως και 55000 shp και η ταχύτητα πλεύσης σε πραγματικές συνθήκες έφθανε στους 32 kn παρόλο που με περιορισμένο φορτίο τα Navigatori είχαν φθάσει στους 38–41 kn κατά την διάρκεια των θαλάσσιων δοκιμών. Η ακτίνα δράσης ανερχόταν σε 3800 ναυτικά μίλια με ταχύτητα πλεύσης 18 kn.

Ο κύριος οπλισμός αποτελούνταν από έξι πυροβόλα των 120 mm εγκατεστημένα σε ζεύγη σε τρεις πύργους. Επίσης υπήρχαν δύο αντιαεροπορικά πυροβόλα των 40 mm καθώς και δύο δίδυμα πολυβόλα των 13,2 mm καθώς και δυο τρίδυμοι τορπιλοσωλήνες των 533 mm. Εκτός αυτών τα Navigatori μπορούσαν να μεταφέρουν 86-104 νάρκες.

Επιχειρησιακή ιστορία
Οι εργασίες ναυπήγησης του Antoniotto Usodimare ξεκίνησαν την 1η Μαΐου 1927 στις εγκαταστάσεις της Odero-Terni-Orlando στη Γένοα, καθελκύστηκε στις 12 Μαΐου 1929 και εντάχθηκε σε υπηρεσία την 21η Νοεμβρίου του ίδιου έτους.

Στις αρχές Ιουνίου 1942 το ιταλικό υποβρύχιο Alagi επιχείρησε να τορπιλίσει το επίσης ιταλικό αντιτορπιλικό Premuda θεωρώντας πως πρόκειται για βρετανικό σκάφος λόγω της σιλουέτας του που ήταν παρόμοια με αυτή των αντιτορπιλικών κλάσης H. Οι τορπίλες δεν πέτυχαν το Premuda αλλά το παρακείμενο Antoniotto Usodimare με συνέπεια να βυθιστεί.

Παραπομπές

Βιβλιογραφία
 
 

 
 
 

Αντιτορπιλικά κλάσης Navigatori
Αθλητικός και Πολιτιστικός Σύλλογος Ερμής

Ο Ερμής ήταν Αθλητικός και Πολιτιστικός Σύλλογος ο οποίος ιδρύθηκε από Έλληνες της Κωνσταντινούπολης.

Ίδρυση  Σκοποί και Δραστηριότητες 
Ο Ερμής ιδρύθηκε το 1877 (άλλες πηγές αναφέρουν ως έτος ίδρυσης το 1875), από τους Κωσταράκη, Ζερβουδάκη και Στεφόπουλο. Το αρχικό όνομα του συλλόγου ήταν Κλειώ, αλλά μετονομάστηκε σύντομα σε Ερμής.

Μετά την ίδρυση του έγιναν μέλη του αρκετοί διανοούμενοι από την Κωνσταντινούπολη και την Ελλάδα. Ανάμεσά του οι: Αχιλλέας Παράσχος, Οδυσσέας Ιάλεμος, Σαπφώ Λεοντιάς,Αλέξανδρος Ραγκαβής,Ματθαίος Παρανίκας, Άγγελος Βλάχος, Ηρακλής Βασιάδης κ.α.

Με το καταστατικό του 1885, σκοπός του Συλλόγου ήταν η οικονομική βοήθεια προς τα Σχολεία της Κωνσταντινούπολης και ιδιαίτερα του ενοριακού σχολείου της Παναγίας στη συνοικία του Πέρα. Επίσης, παρείχε δωρεάν βιβλία στους άπορους μαθητές, εξέδιδε περιοδικό και διατηρούσε κυριακάτικο σχολείο στην συνοικία των Ταταύλων.  Ακόμη, το 1881 ίδρυσε αναγνωστήριο και βιβλιοθήκη, ενώ ενίσχυσε τα Σχολεία της Μακεδονίας με απόφαση που πάρθηκε τον Ιανουάριο του 1880.

Μουσική 
Ο Ερμής έδωσε ιδιαίτερη βαρύτητα και στην μουσική. Το 1879 δημιούργησε μία επιτροπή η οποία αποσκοπούσε στην μελέτη της Μουσικής από τα Αρχαία χρόνια. Επίσης, το 1885 σύναψε συμφωνία με το σχολείο τη Ενορίας, στο οποίο έδινε ποσοστό από τα έσοδα των συναυλιών και των θεατρικών έργων. Την ίδια χρονιά ίδρυσε μουσικό σχολείο, το οποίο είχε τμήματα φωνητικής και οργανικής μουσικής, ενώ διέθετε ορχήστρα και χορωδία. Το μουσικό τμήμα του Συλλόγου διαλύθηκε το 1894 και το 1898 κάποια μέλη του ίδρυσαν νέο μουσικό με το όνομα Ερμής. Με επιστολή τους ζητούσαν την επιστροφή της περιουσίας του παλαιού συλλόγου, η οποία είχε περιέλθει στην κατοχή του Ζωγράφειου Γυμνασίου. Ο Ερμής το 1912 ίδρυσε νέο μουσικό σχολείο στο οποίο διδάσκονταν μαθήματα πιάνου, μουσικής θεωρίας, χορωδιακής μουσικής και εγχόρδων. Τα έργα που ευνοούσε ήταν του Καρέρ, του Σαμαρά και του Λαμπελέτ. Ο Ερμής ανέστειλε την λειτουργία του (όπως και άλλοι ελληνικοί πολιτιστικοί σύλλογοι το 1922.

Αθλητισμός 
Ο Ερμής ήταν ο αρχαιότερος σύλλογος ο οποίος ιδρύθηκε στην σημερινή τουρκική επικράτεια. Υπό την αιγίδα του πραγματοποιήθηκε γυμναστικός και αθλητικός εορτασμός στις 21 Σεπτεμβρίου 1908. Σε αυτούς πήραν μέρος όλες οι ελληνικές αθλητικές ενώσεις οι οποίες έδρευαν στο κέντρο και τα προάστεια της Κωνσταντινούπολης.

Ιστορική συνέχεια του Ερμή στην τουρκική επικράτεια αποτελεί ο ΑΣ Πέρα, και στον ελληνικό ο ΠΑΟΚ σύμφωνα και με τον χαιρετισμό τον οποίο απεύθυνε ο Οικουμενικός Πατριάρχης Βαρθολομαίος 

Το 2014 στην Θεσσαλονίκη, επανιδρύθηκε ο ελληνικός σύλλογος με την ονομασία ''Ερμής 1877''.

Παραπομπές

Ελληνικοί αθλητικοί σύλλογοι Τουρκίας
Fratelli Bandiera (υποβρύχιο)

Το Fratelli Bandiera ήταν το πρώτο από τα τέσσερα υποβρύχια της ομώνυμης κλάσης που ναυπηγήθηκαν για το Ιταλικό Βασιλικό Ναυτικό (Regia Marina) στα τέλη της δεκαετίας του 1920.

Περιγραφή
Η κλάση Bandiera ήταν μία μεγαλύτερων διαστάσεων βελτιωμένη εκδοχή της προγενέστερης κλάσης Pisani. Τα πλοία της είχαν εκτόπισμα 940 t (925 LT) στην επιφάνεια και 1097 t (1080 LT) σε βύθιση. Το μήκος τους ήταν 69,8 m, το πλάτος 7,3 m και το βύθισμά τους 5,26 m. Μπορούσαν να επιχειρούν σε βάθος έως και 90 m και το πλήρωμά τους αποτελούνταν από 53 αξιωματικούς και ναύτες.

Στην επιφάνεια προωθούνταν από δύο κινητήρες ντίζελ ισχύος 1500 bhp ενώ σε βύθιση το έργο αυτό αναλάμβαναν δύο ηλεκτροκινητήρες των 650 hp. Η μέγιστη ταχύτητα πλεύσης στην επιφάνεια ήταν 15 kn ενώ σε βύθιση έφθανε τους 8,2 kn. Η ακτίνα δράσης ήταν 4750 ναυτικά μίλια με ταχύτητα πλεύσης 8,5 kn και 60 ναυτικά μίλια με ταχύτητα πλεύσης 4 kn σε βύθιση. Ο οπλισμός του αποτελούνταν από οκτώ τορπιλοσωλήνες των 533 mm, τέσσερις στην πλώρη και άλλους τόσους στην πρύμνη, για τους οποίους έφεραν δώδεκα τορπίλες. Επίσης υπήρχε ένα πυροβόλο των 102 mm χαρή στο οποίο μπορούσαν να πληγούν στόχοι όταν το σκάφος ήταν στην επιφάνεια, καθώς και δύο πολυβόλα των 13,2 mm για αντιαεροπορική προστασία.

Επιχειρησιακή ιστορία
Οι εργασίες ναυπήγησης του Fratelli Bandiera ξεκίνησαν το 1928 στις εγκαταστάσεις της Cantiere Navale Triestino στην Τριέστη, η καθέλκυσή του έλαβε χώρα στις 7 Αυγούστου 1929 και ολοκληρώθηκε αργότερα εντός του έτους αυτού.

Παραπομπές

Βιβλιογραφία
 

Υποβρύχια κλάσης Bandiera
Ξυλοχώρι Τρικάλων

Το Ξυλοχώρι είναι ορεινό χωριό της Πίνδου και εκτείνεται σε υψόμετρο από 700 εώς 900 + μέτρα, υψόμετρο κέντρου οικισμού 893 μέτρα. Βρίσκεται στην πλαγιά απέναντι, δυτικά από την Ελάτη, ανάμεσα στα χωριά Βροντερό και Καλόγηροι, στα ΝΔ του Ν.Τρικάλων. Απέχει 37 χλμ από τα Τρίκαλα και 5 χλμ από την Ελάτη.

Το όνομα του Χωριού 

  Το παλιό όνομα του χωριού είναι Τυχάι (με υ και με ή χωρίς διαλυτικά στο ι ) σε πηγές των χρόνων της Τουρκοκρατίας , σε έγγραφα του Ελληνικού Κράτους , ως το 1928. Στην καθομιλουμένη της περιοχής προφέρεται Τχάι .

  Στην Οθωμανική απογραφή του 1454/1455 αναφέρεται ως Tihaji (Στουρνάρας Ι. Γρηγόριος :Φοροδιοικητικές ενότητες και παραγωγικοί μηχανισμοί στη Δυτική Θεσσαλία κατά την οθωμανική περίοδο: Η περίπτωση των τιμαρίων στην περιοχή του όρους Κόζιακα, σελ. 122 ) 

  Το Τυχάι μετονομάστηκε σε Ξυλοχώρι το 1928 (ΦΕΚ 81Α΄/1928) που είναι το μοναδικό όνομα οικισμού στην Ελλάδα.

Διοικητικά 

Διοικητικά ανήκει στην Τοπική Κοινότητα Ελάτης , της Δημοτικής Ενότητας Αιθήκων , του Δήμου Πύλης , της Περιφερειακής Ενότητας Τρικάλων.  (εφαρμογή προγράμματος Καλλικράτης , νόμος 3852/2010 )

Δημογραφικά Στοιχεία  

Σύμφωνα με την απογραφή των Οθωμανών του 1454/1455 στο χωριό ζούσαν τότε 10  πλήρεις οικογένειες και 2 ενήλικοι άγαμοι (Στουρνάρας Ι. Γρηγόριος :Φοροδιοικητικές ενότητες και παραγωγικοί μηχανισμοί στη Δυτική Θεσσαλία κατά την οθωμανική περίοδο: Η περίπτωση των τιμαρίων στην περιοχή του όρους Κόζιακα, σελ. 122 ).

Από επίσημες απογραφές του Ελληνικού Κράτους:

Παραπομπές 

Χωριά του νομού Τρικάλων
Δήμος Πύλης
Θραψίμι Καρδίτσας

Το Θραψίμι είναι οικισμός της Θεσσαλίας στην Περιφερειακή Ενότητα Καρδίτσας.

Γεωγραφικά - ιστορικά στοιχεία 
Το Θραψίμι βρίσκεται σε απόσταση περίπου 26 χλμ. Ν.-ΝΔ. από τους Σοφάδες (έδρα του δήμου), 31 χλμ. Ν.-ΝΑ. από την Καρδίτσα. Το χωριό είναι στα ανατολικά των Δυτικών Αγράφων σε υψόμετρο 600 μέτρα. Οι κάτοικοί του ασχολούνται κυρίως με  την κτηνοτροφία (εκτρέφουν κατσίκια και πρόβατα), την υλοτομία (κοπή και εμπόριο δασικής ξυλείας) και ελάχιστα με τη γεωργία (καλλιέργεια δημητριακών). Ενοριακός ναός του είναι η εκκλησία του Αγίου Γεωργίου στο κέντρο του χωριού. Στο χωριό εδρεύει ο Αγροτικός Τουριστικός και Οικοτεχνικός Συνεταιρισμός Μενελαΐδας. 

Στην τοποθεσία "Κάστρο" υπάρχουν ευρήματα μικρού τειχισμένου οικισμού ελληνιστικών χρόνων, τα τείχη του οποίου είναι ορατά στο μεγαλύτερο μέρος τους από το χωριό. Κοντά στην κορυφή του λόφου και στο εσωτερικό των τειχών, υπάρχει δεύτερος περίβολος που οριοθετεί ακρόπολη. Η περιοχή έχει κηρυχθεί αρχαιολογικός χώρος.

Διοικητικά στοιχεία 
Αναφέρεται επίσημα, μετά την ένωση της Θεσσαλίας,  το 1883 στο ΦΕΚ 126Α - 02/04/1883 όταν προσαρτήθηκε στον τότε δήμο Μενελαΐδος. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Θραψιμίου που υπάγεται στη δημοτική ενότητα Μενελαΐδας του δήμου Καρδίτσας και σύμφωνα με την απογραφή του 2011 έχει 196 κατοίκους.

Εξωτερικοί σύνδεσμοι 

 Φωτογραφίες από το Θραψίμι Καρδίτσας στον ιστότοπο https://www.greece.com/photos
 Αρχειακές περιγραφές για (Θραψίμι Καρδίτσα) από το Εθνικό Ευρετήριο Αρχείων των Γενικών Αρχείων του Κράτους

Παραπομπές

Χωριά του νομού Καρδίτσας
Δήμος Σοφάδων
Καππαδοκικό Καρδίτσας

Το Καππαδοκικό είναι οικισμός της Θεσσαλίας στην Περιφερειακή Ενότητα Καρδίτσας.

Γεωγραφικά - ιστορικά στοιχεία 
Το Καππαδοκικό βρίσκεται στα νότια του Θεσσαλικού κάμπου σε απόσταση περίπου 10 χλμ. ΝΑ. από τους Σοφάδες (έδρα του δήμου),  28 χλμ. ΝΑ. από την Καρδίτσα και 32 χλμ. Δ. από τα Φάρσαλα. Είναι κτισμένο κοντά στον χείμμαρο Τσαρμούζια ή Μακρύρεμα, σε υψόμετρο 120 μέτρα, ανάμεσα στον Άγιο Βησσάριο (Β.), στο Γραμματικό ((ΒΑ.), στην Ανάβρα (ΝΔ.) και στους Μαυραχάδες (Δ.) ενώ μεταξύ τους  περνάει ο Αυτοκινητόδρομος Κεντρικής Ελλάδας. Γύρω από το χωριό υπάρχουν μεγάλες εύφορες εκτάσεις όπου οι κάτοικοί του καλλιεργούν κατά κύριο λόγο βαμβάκι και σιτηρά. Το 1991 ιδρύθηκε και ξεκίνησε τις ποικίλλες δραστηριότητες του ο Μορφωτικός Πολιτιστικός Σύλλογος Γυναικών Καππαδοκικού. Παραμονή ή ανήμερα των Φώτων αναβιώνει το καππαδοκικό έθιμο "σάγια" όπου σε σταυροδρόμια ή στην πλατεία του χωριού γύρω από μεγάλες φωτιές (μετά από δημοπρασία για το άναμμα τους) η κοινότητα χορεύει με απλούς βηματισμούς και ψέλνει το απολυτίκιο των Θεοφανείων. 

Ο οικισμός δημιουργήθηκε το 1926 από Μικρασιάτες πρόσφυγες της Καισάρειας Καππαδοκίας και ήταν γνωστός στην περιοχή με την ονομασία Κεμερλέρ και έτσι αναφέρεται επίσημα το 1928 να προσαρτάται στην τότε κοινότητα Μεγάλου Παζαρακίου. Το 1929 με το ΦΕΚ 221Α - 06/07/1929 ορίστηκε έδρα της ομώνυμης νεοϊδρυθείσας κοινότητας και το 1930 με το ΦΕΚ 251Α - 24/07/1930 μετονομάστηκε σε Καππαδοκικόν. Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Καππαδοκικού που υπάγεται στη δημοτική ενότητα Σοφάδων του δήμου Σοφάδων και σύμφωνα με την απογραφή του 2011 έχει 457 κατοίκους ενώ το 1981 και το 1991 είχε 569 και 651 αντίστοιχα.

Εξωτερικοί σύνδεσμοι 
 Αναβίωσαν τα «Σάγια» στο Καππαδοκικό Καρδίτσας από τον ιστότοπο https://www.taxydromos.gr/

Παραπομπές

Χωριά του νομού Καρδίτσας
Δήμος Σοφάδων
Βρασίδας Αλεξάτος

Ο Βρασίδας Κ. Αλεξάτος (γενν. 1888) ήταν Έλληνας βουλευτής και δικηγόρος, που γεννήθηκε στην Κεφαλονιά.

Ο Αλεξάτος εκλέχθηκε βουλευτής Κεφαλληνίας με το Κόμμα των Ελευθεροφρόνων του Ιωάννη Μεταξά για πρώτη φορά το έτος 1926. Στις εκλογές του 1932 δεν κατάφερε να εκλεγεί, αλλά επανεξελέγη το 1933 και το 1936. Μεταπολεμικώς κέρδισε μία ακόμα κοινοβουλευτική θητεία, εκλεγόμενος το 1956, αυτή τη φορά με το κόμμα της ΕΡΕ.

Πηγές
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 4, σελ. 100

Εξωτερικοί σύνδεσμοι 
 Ο Β. Αλεξάτος στο Βιογραφικό Λεξικό Ελλήνων βουλευτών

Βουλευτές Κεφαλληνίας
Βουλευτές εκλεγμένοι με το Κόμμα των Ελευθεροφρόνων
Βουλευτές εκλεγμένοι με την ΕΡΕ
Λος Άντζελες Ντότζερς

Οι Λος Άντζελες Ντότζερς είναι μια MLB ομάδα με έδρα το Λος Άντζελες, Καλιφόρνια. Παίζουν στο Εθνική Λίγκα. Ιδρύθηκε το 1958 και έγινε η πρώτη ομάδα στο MLB που έπαιξε στην πόλη του Λος Άντζελες. Οι Dodgers κέρδισαν συνολικά 7 World Series πρωταθλήματα. Αυτήν τη στιγμή παίζουν εντός έδρας αγώνες στο Dodger Stadium.

εξωτερικοί σύνδεσμοι
Αρχική σελίδα
Antonio Sciesa (υποβρύχιο)

Το Antonio Sciesa ήταν  ένα από τα τέσσερα υποβρύχια κλάσης Balilla που ναυπηγήθηκαν για το Ιταλικό Βασιλικό Ναυτικό (Regia Marina) στα τέλη της δεκαετίας του 1920. Διαδραμάτισε ήσσονος σημασίας ρόλο κατά την εμπλοκή της Ιταλίας στον Ισπανικό Εμφύλιο προς υποστήριξη των Εθνικιστών.

Περιγραφή
Τα σκάφη της κλάσης Balilla ήταν τα πρώτα «καταδρομικά υποβρύχια» (ωκεανοπόρα) του ιταλικού ναυτικού. Είχαν εκτόπισμα 1450 t (1427 LT) στην επιφάνεια και 1904 t (1874 LT) σε βύθιση. Είχαν μήκος 86,5 m, πλάτος 7,8 m και βύθισμα 4,7 m. Μπορούσαν να επιχειρούν σε βάθος έως και 110 m και το πλήρωμά τους αποτελούνταν από 77 αξιωματικούς και ναύτες.

Στην επιφάνεια προωθούνταν από δύο κινητήρες ντίζελ ισχύος 2450 bhp. Όταν ήταν σε βύθιση ισχύ παρείχαν δύο ηλεκτροκινητήρες των 1100 hp. Επίσης διέθεταν έναν επικουρικό κινητήρα ντίζελ χάρη στον οποίο μπορούσαν να φθάνουν σε ταχύτητα 7 kn στην επιφάνεια. Η μέγιστη ταχύτητα πλεύσης στην επιφάνεια ανέρχονταν σε 17,5 kn και σε βύθιση σε 8 kn. Η ακτίνα δράσης έφθανε τα 12000 ναυτικά μίλια στην επιφάνεια με ταχύτητα πλεύσης 7 kn και τα 110 ναυτικά μίλια με ταχύτητα 3 kn σε βύθιση.

Ο κύριος οπλισμός αποτελούνταν από έξι τορπιλοσωλήνες των 533 mm, τέσσερις στην πλώρη και δύο στην πρύμνη, για τους οποίους έφεραν δώδεκα τορπίλες. Επίσης υπήρχε ένα πυροβόλο των 120 mm, χάρη στο οποίο μπορούσαν να πληγούν στόχοι όταν το υποβρύχιο ήταν στην επιφάνεια, καθώς και δύο πολυβόλα των 13,2 mm που παρείχαν αντιαεροπορική προστασία.

Επιχειρησιακή ιστορία
Η ναυπήγηση του Antonio Sciesa ξεκίνησε στις 20 Οκτωβρίου 1925 στις εγκαταστάσεις της Odero-Terni-Orlando στο Muggiano, καθελκύστηκε στις 12 Αυγούστου 1928 και ολοκληρώθηκε στις 12 Απριλίου του επόμενου έτους. Στο διάστημα 6-20 Αυγούστου 1937, ενώ μαινόταν ο Ισπανικός Εμφύλιος, επιχείρησε χωρίς επιτυχία να πλήξει δύο πλοία στα ανοιχτά της Αλικάντε.

Παραπομπές

Βιβλιογραφία
 

Υποβρύχια κλάσης Balilla
Ερμήτσι Καρδίτσας

Το Ερμήτσι είναι οικισμός της Θεσσαλίας στην Περιφερειακή Ενότητα Καρδίτσας.

Γεωγραφικά - ιστορικά στοιχεία 
Το Ερμήτσι βρίσκεται στον Θεσσαλικό κάμπο, προς τα βόρεια όρια με την Περιφερειακή Ενότητα Λάρισας, δίπλα και δυτικά στον Φαρσαλιώτη ποταμό που βοριότερα καταλήγει στον Σοφαδίτη και έχει υψόμετρο 100 μέτρα. Απέχει περίπου 12 χλμ. Β.-ΒΔ. από τους Σοφάδες (έδρα του δήμου) και 19 χλμ. Α.-ΒΑ. από την Καρδίτσα. Βορειοδυτικά είναι ο Παλαμάς, βορειοανατολικά η Ιτέα και νοτιοδυτικά η Ματαράγκα ενώ δυτικά και βόρεια περνάει η ΕΟ Καρδίτσας - Λάρισας. 

Το 2004 με 2005, ενώ γίνονταν τα έργα για την χάραξή, εντοπίστηκαν αρχαία λείψανα θεμελίωσης τριών κτιρίων που χρονολογήθηκαν στη Μέση Εποχή του Χαλκού. Από αυτά τα δύο είναι αψιδωτά ενώ υπήρχαν και μικρά τμήματα τοίχων από άλλες κατασκευές. Ανασκάφηκαν πολλά κινητά ευρήματα (κεραμική καλής ποιότητας της Μέσης Εποχής Χαλκού, λίθινα εργαλεία τροφοπαρασκευαστικού χαρακτήρα καθώς και λίγα θραύσματα λειασμένων οστών από εργαλεία), πήλινα ευρήματα αλλά και μεταλλικά αντικείμενα (χάλκινες περόνες, καθώς και χάλκινο κόσμημα).

Ο χώρος του Ερμητσίου ταυτίζεται σύμφωνα με επιγραφικά στοιχεία (ενσφράγιστες κεραμίδες) με τις αρχαίες Πειρασίες που μέχρι τώρα τοποθετούνταν στην περιοχή του Βλοχού.

Η εκκλησία του Αγίου Νικολάου στην τοποθεσία "Μουλόσι", στα ανατολικά, έχει χαρακτηριστεί  ως ιστορικό διατηρητέο μνημείο. "Πρόκειται για τρίκλιτη βασιλική μεγάλων διαστάσεων με ημικυκλική κόγχη στην ανατολική πλευρά και νάρθηκα στη δυτική. Σήμερα διασώσονται οι εξωτερικοί τοίχοι, ο τοίχος που διαχωρίζει τον νάρθηκα από τον κυρίως ναό όπως και τμήματα των εσωτερικών κιονοστοιχιών. Στο εσωτερικό των τοίχων διασώζονται αξιόλογα τμήματα του τοιχογραφικού διακόσμου που χρονολογούνται πιθανότατα στα τέλη του 18ου αιώνα".

Διοικητικά στοιχεία 
Αναφέρεται επίσημα, μετά την ένωση της Θεσσαλίας, γραμμένη ως Ερμίτσι (με "ι") το 1883 στο ΦΕΚ 126Α - 02/04/1883 όταν προσαρτήθηκε στον τότε δήμο Τιτανίου. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομά του διορθώθηκε σε Ερμήτσιον (με "η"). Σύμφωνα με το πρόγραμμα Καλλικράτης και την τροποποίησή του Κλεισθένης Ι αποτελεί την κοινότητα Ερμητσίου που υπάγεται στη δημοτική ενότητα Άρνης του δήμου Καρδίτσας και σύμφωνα με την απογραφή του 2011 έχει 262 κατοίκους ενώ το 1981 και το 1991 είχε 396 και 373 αντίστοιχα.

Εξωτερικοί σύνδεσμοι 
 Αρχαιολογικός Άτλας Θεσσαλίας: Πειρασία από το Αρχαιολογικό Ινστιτούτο Θεσσαλικών Σπουδών.

Παραπομπές 

Χωριά του νομού Καρδίτσας
Δήμος Σοφάδων
Κουζουγκέτ Σοϊγκού

Ο Κουζουγκέτ Σερέεβιτς Σοϊγκού (, 24 Σεπτεμβρίου 1921, Καρά-Χολ, Λαϊκή Δημοκρατία της Ταννού-Τιβά - 1 Δεκεμβρίου 2010, Μόσχα, Ρωσία) ήταν Σοβιετικός κομματικός και κρατικός λειτουργός. Υπήρξε γραμματέας της περιφερειακής επιτροπής της Τιβά του ΚΚΣΕ, πρώτος αντιπρόεδρος του Συμβουλίου Υπουργών της ΑΣΣΔ της Τιβά, εκδότης της κοινωνικοπολιτικής εφημερίδας "Σιν" στα Τιβανικά. Ήταν ο πατέρας του Υπουργού Άμυνας της Ρωσικής Ομοσπονδίας, Σεργκέι Κουζουγκέτοβιτς Σοϊγκού.

Βιογραφία 
Ο Κουζουγκέτ Σοϊγκού γεννήθηκε στις 24 Σεπτεμβρίου 1921 στη Λαϊκή Δημοκρατία της Ταννού-Τιβά, στην οικογένεια των Σερέε Μαάιεβιτς και Μουργκουλτσού Κουντερέκοβνα Κουζουγκέτ. Το "Κουζουγκέτ" ήταν αρχικά το επώνυμο της οικογένειας, ενώ το "Σοϊγκού" ήταν το όνομα του νέου τους παιδιού, αλλά λόγω λάθους στο ληξιαρχείο, η σειρά τους άλλαξε.

Υπήρξε μέλος του ΚΚΣΕ, υπηρέτησε ως γραμματέας της περιφερειακής επιτροπής της Τιβά του ΚΚΣΕ.

Στη δεκαετία του 1980, εργάστηκε ως Αναπληρωτής Πρόεδρος του Υπουργικού Συμβουλίου της Τουβανικής ΑΣΣΔ.

Στη δεκαετία του 1990, έγινε γνωστός σε πανρωσικό επίπεδο αφού ο γιος του, Σεργκέι Κουζουγκέτοβιτς Σοϊγκού, ανέλαβε Υπουργός Καταστάσεων Έκτακτης Ανάγκης της Ρωσικής Ομοσπονδίας.

Πέθανε λόγω χρόνιου νοσήματος την 1η Δεκεμβρίου 2010. Τάφηκε μαζί με τη σύζυγό του στο νεκροταφείο Τροεκούροφσκι στη Μόσχα.

Βραβεία 

 Τάγμα του Κόκκινου Λαβάρου της Εργασίας (1976).
 Τρία Τάγματα του Παράσημου της Τιμής (1962, 1966, 1971).
 Τάγμα της Δημοκρατίας της Τιβά (2007) - για πολλά χρόνια γόνιμης εργασίας σε διάφορους τομείς βιομηχανικών, οικονομικών, κομματικών, επιστημονικών και πολιτιστικών δραστηριοτήτων.
 Ιωβηλαίο μετάλλιο για την 100η επέτειο από τη γέννηση του Βλαντίμιρ Ιλίτς Λένιν (1970);
 Μετάλλιο "Για την ανάπτυξη των παρθένων εδαφών" (1957).
 Μετάλλιο της Δημοκρατίας της Τιβά "For Valiant Labor" (2001).
 άλλα μετάλλια.

Έργο 

 "Φτερό μαύρου όρνιου" (2001)
 "Ταννού-Τιβά. Χώρα των λιμνών και των γαλάζιων ποταμών"(2004)

Βιβλιογραφία 

 Σόγκολεφ Κ. Α. Ποιος είναι ποιος στη Ρωσία. Εκτελεστική εξουσία. Ποιος κυβερνά τη Ρωσία. - М. .: Αστρέλ; AST, 2007. - ISBN 978-5-17-047056-3 . -  536 σελ.
 Κλιν Α. Μυστηριώδης σωτήρας // Εκδόσεις Ιτόγκι. - 1997. - 22 Απριλίου.
 Βιογραφία του Κουζουγκέτ Σοϊγκού
 Βιογραφία του Σεργκέι Σοϊγκού
 Ο Τιβανός κρατικός λειτουργός Κ. Σ. Σοϊγκού κηδεύεται στη Μόσχα

Παραπομπές

Αποδέκτες του Τάγματος του Κόκκινου Λαβάρου της Εργασίας
Μέλη του Κομμουνιστικού Κόμματος Σοβιετικής Ένωσης
Σελίδες με μη επιθεωρημένες μεταφράσεις
NGC 4074

O NGC 4074 είναι ιδιόμορφος φακοειδής γαλαξίας ο οποίος απέχει 310 εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) στις 27 Απριλίου 1785 και είναι μέλος της ομάδας γαλαξιών NGC 4065. Επίσης είναι γαλαξίας Σίφερτ τύπου 2.

Υπερμεγέθης μελανή οπή
Στον NGC 4074 υπάρχει υπερμεγέθης μελανή οπή της οποίας η μάζα εκτιμάται σε  ηλιακές μάζες.

Παραπομπές

Αναφορές

Εξωτερικοί σύνδεσμοι
 

Ιδιόμορφοι γαλαξίες
Φακοειδείς γαλαξίες
Κόμη Βερενίκης
4074
38207
Βλαντλέν Πάουλους

Ο Βλαντλέν Βλαντίμιροβιτς Πάουλους (, 25 Σεπτεμβρίου 1928, Τσιτά, ΡΣΟΣΔ, ΕΣΣΔ - 28 Ιουνίου 1979, Μόσχα, ΡΣΟΣΔ, ΕΣΣΔ) ήταν Σοβιετικός ηθοποιός του θεάτρου και του κινηματογράφου και τηλεοπτικός σκηνοθέτης.
Γιούμα (Αριζόνα)

Η Γιούμα (αγγλικά: Yuma· κοκοπά: Yuum) είναι πόλη και η έδρα της κομητείας Γιούμα στην Αριζόνα των Ηνωμένων Πολιτειών. Ο πληθυσμός της πόλης ήταν 93.064 κάτοικοι στην απογραφή του 2010, αυξημένος σε σχέση με την απογραφή του 2000 που κατέγραψε 77.515 κατοίκους.

Η Γιούμα είναι η κύρια πόλη της Μητροπολιτικής Στατιστικής Περιοχής Γιούμα εν Αριζόνα, η οποία αποτελείται από την κομητεία Γιούμα. Σύμφωνα με το Γραφείο Απογραφής των Ηνωμένων Πολιτειών, ο εκτιμώμενος πληθυσμός της ΜΣΠ Γιούμα για το 2020 είναι 203.247 κάτοικοι. Σύμφωνα με τα Παγκόσμια Ρεκόρ Γκίνες, η Γιούμα είναι η «Πιο Ηλιόλουστη Πόλη στη Γη», με υποσχόμενη ηλιοφάνεια και ζεστό καιρό τουλάχιστον το 91% του έτους.» 70.000 έως πάνω από 85.000 επισκέπτες εκτός πολιτείας κάνουν τη Γιούμα τη χειμερινή τους κατοικία.

Ο καιρός της Γιούμα (ή εξελληνισμένα της Γιούμας) την καθιστά και γεωργική μονάδα παραγωγής ενέργειας, καλλιεργώντας πάνω από 175 είδη καλλιεργειών, το μεγαλύτερο από τα οποία είναι το μαρούλι. Η κομητεία Γιούμα παρέχει το 90% όλων των φυλλωδών λαχανικών στις Ηνωμένες Πολιτείες. Η πόλη είναι επίσης γνωστή για τον μεγάλο στρατιωτικό πληθυσμό της λόγω πολλών στρατιωτικών βάσεων, συμπεριλαμβανομένου του Αεροσταθμού Πεζοναυτών.

Η Γιούμα βρίσκεται στη νοτιοδυτική γωνία της πολιτείας, στην Έρημο Σονόρα, στην υποπεριοχή της ερήμου Γιούμα.

Παραπομπές

Πόλεις της Αριζόνα